type: legislation

jurisdiction: Hungary

text:
31/2016. (IX. 2.) NGM rendelete az élelmiszer-értékesítést kezelőszemélyzet nélkül végző automaták műszaki követelményeiről, az automaták üzemeltetéséről és szervizeléséről, valamint az automatákban rögzített adatoknak az állami adó- és vámhatóság felé történő szolgáltatásáról.
Az adózás rendjéről szóló 2003. évi XCII. törvény 175. § (4a) bekezdés a), c)–d) pontjában foglalt felhatalmazás alapján, a Kormány
tagjainak feladat- és hatásköréről szóló 152/2014. (VI. 6.) Korm. rendelet 90.  § 1.  pontjában meghatározott feladatkörömben
eljárva a következőket rendelem el:
I. FEJEZET
ÁLTALÁNOS RENDELKEZÉSEK 1. § (1) A  rendelet célja, hogy meghatározza az  élelmiszer értékesítést kezelőszemélyzet nélkül végző automata
berendezések (a  továbbiakban: automata) működésének követelményeit, továbbá az  üzemeltetésük és
szervizelésük során alkalmazandó követelményeket, amelyek biztosítják az  automatában rögzített adatoknak
a Nemzeti Adó- és Vámhivatal (a továbbiakban: NAV) felé történő szolgáltatását.
(2) E rendelet hatálya
a) az automata tulajdonosára;
b) az automata üzemeltetőjére;
c) az automata működéséhez elhelyezést, helyet biztosító természetes vagy jogi személyekre (az automata
üzemelési helyszíne felett rendelkezéssel bíró adóalany); és
d) a felügyeleti szolgáltatóra
terjed ki.
2. § (1) Mentesül az  adóalany az  adatszolgáltatási kötelezettségének 4.  §-ban meghatározott módon történő teljesítése
alól, ha valamennyi nyilvántartásba vett felügyeleti szolgáltató a  39.  § (2)  bekezdés c)  pontjában meghatározott
nyilatkozatot tesz az adóalany által üzemeltetett automata tekintetében.
(2) Az (1) bekezdésben meghatározott típusú automatát 2017. január 1-jétől nem lehet üzembe helyezni.
1. Értelmező rendelkezések 3. § E rendelet alkalmazásában:
 1. automata: a jogszabályi kötelezettségen alapuló – 1. mellékletben meghatározott műszaki követelményekkel
rendelkező – az élelmiszer-értékesítést kezelőszemélyzet nélkül végző automaták,
 2. automata felügyeleti egység: az  automatába szerelt azon önállóan elkülöníthető zárt, elektronikus
adattároló és adatkommunikációs egység, mely az  Art. 22/D.  §-ban és az  e  rendeletben foglalt előírások
szerint meghatározott adattartalmú elektronikus nyilvántartásokat tartalmazza, továbbá a  felügyeleti
szolgáltató informatikai rendszerének részeként biztosítja és ellátja az automata és a NAV közötti titkosított
adatkommunikációt,
3. automata felügyeleti egység egyedi tanúsítása: minden egyes telepített és beállított AFE-re egyedileg kiadott
elektronikus tanúsítás, amellyel a  meghatározott feltételeknek megfelelő tanúsító szervezet igazolja, hogy
az AFE tanúsított szoftvert használ, valamint a tanúsítás feltételeiben meghatározott beállításokkal működik,
4. automata felügyeleti egység szoftver: az AFE e rendeletben foglalt funkcióit biztosító, abban működő szoftver,
 5. automata felügyeleti egység szoftver tanúsítása: a  meghatározott feltételeknek megfelelő tanúsító szervezet
által végzett független értékelésen alapuló tanúsítás, amelynek célja, hogy igazolja az  AFE szoftverének
jogszabályi és informatika biztonsági megfelelőségét,
6. automata regisztrációs száma: az  élelmiszer-értékesítést kezelőszemélyzet nélkül végző automata
üzemeltetőjének adókötelezettségéről, a  bejelentési eljárásért fizetendő igazgatási szolgáltatási díj
beszedésének, kezelésének, nyilvántartásának és visszatérítésének részletes szabályairól szóló 41/2014.
(XII. 29.) NGM rendelet szerinti egyedi regisztrációs szám,
7. átszemélyesítés: üzembe helyezett AFE más üzemeltetőhöz rendelése,
 8. blokkolt állapot: olyan állapot, amelyben az  automata üzemszerű használatra, értékesítési tranzakció
elvégzésre nem alkalmas,
 9. ellenőrző kód: az  automatán bekövetkező értékesítés és egyéb események rögzítésekor az  AFE által,
az  SHA256 algoritmussal, az  adott bejegyzésből, az  előző bejegyzésre képzett ellenőrző kódból, valamint
az  előzőleg lezárt szöveges állomány utolsó ellenőrző kódjából képzett 64 karakter hosszú, hexadecimális
számként értelmezhető kód, ami alkalmas a rögzített adattartalom sértetlenségének igazolására,
10. felügyeleti szolgáltató: az  e  rendelet által meghatározott, felügyeleti szolgáltatói tevékenység végzésre
jogosult, engedéllyel rendelkező egyéni vállalkozó vagy gazdálkodó szervezet, amely adatok rögzítésének és
a NAV felé történő szolgáltatásának technikai lebonyolítását végzi az AFE automatába történő beszerelésével,
és az automata működése során történő folyamatos működtetésével, a jelen rendeletben foglaltak szerint,
11. felügyeleti szolgáltatásba nem beköthető automata: olyan automata, amely műszaki jellegéből adódóan nem
alkalmas AFE-vel való együttműködésre,
12. inicializálás: az eszköz működéséhez szükséges előkészítő műveletek meghatározott sorozata,
13. NAV szerver: a felügyeleti szolgáltató rendszerével kommunikáló, NAV által működtetett informatikai rendszer,
14. telephely biztonsági tanúsítvány: a  minősített adat védelméről szóló 2009.  évi CLV. törvény 16.  § alapján
kiállított telephely-biztonsági tanúsítvány,
15. üzembe helyezés: a  üzemeltető számára szánt AFE első, továbbá az  üzemeltető személyének megváltozását
követő rendeltetésszerű használatának megkezdése,
16. üzemeltetési hely: az automata működtetési helye.
II. FEJEZET
A KÖZVETLEN ADATLEKÉRDEZÉSSEL MEGVALÓSÍTOTT ADATSZOLGÁLTATÁSI KÖTELEZETTSÉG TELJESÍTÉSE
4. § (1) Az  automata üzemeltetője az  adózás rendjéről szóló 2003.  évi XCII.  törvény (a  továbbiakban: Art.) 22/D.  §-ban
meghatározott adatszolgáltatási kötelezettségét e  rendeletben meghatározott tartalommal és formában köteles
teljesíteni.
(2) Az (1) bekezdésben meghatározottak teljesítése érdekében, az adatszolgáltatás teljesítésére kötelezett üzemeltető
köteles olyan felügyeleti szolgáltatóval szerződni, amely az adatok rögzítését és a NAV felé történő szolgáltatásának
technikai lebonyolítását végzi az  Automata Felügyeleti Egységnek (a  továbbiakban: AFE) az  automatába történő
beszerelésével és folyamatos működtetésével.
III. FEJEZET
A FELÜGYELETI SZOLGÁLTATÓ NYILVÁNTARTÁSBA VÉTELÉNEK SZABÁLYAI
5. § (1) A  hatósági eljárásokban első fokon a  Budapest Főváros Kormányhivatalának a  metrológiai hatósága
(a továbbiakban: engedélyező hatóság) jár el.
(2) Az ügyintézési határidő 21 nap. 2. A felügyeleti szolgáltatói tevékenység engedélyezésére vonatkozó általános szabályok
6. § (1) A  felügyeleti szolgáltatói tevékenység engedélyhez kötött tevékenység. A  felügyeleti szolgáltatói tevékenység
végzésére vonatkozó engedélyeket az engedélyező hatóság adja ki az engedélyt kérelmező részére.
(2) Az engedélyező hatóság a felügyeleti szolgáltatói tevékenység végzésre jogosult, engedéllyel rendelkező felügyeleti
szolgáltatókról hatósági nyilvántartást vezet.
7. § A felügyeleti szolgáltatói engedély annak a kérelmezőnek adható:
a) amely megfelel valamennyi e  rendeletben meghatározott feltételnek, és ezt független tanúsító szervezet
által elvégzett tanúsítás igazolja, b) amely rendelkezik az  automatába épített AFE gyártójának igazolásával arról, hogy rendelkezik az  AFE
szervizeléséhez szükséges bejegyzett székhellyel, telephellyel vagy fiókteleppel, ahol a szükséges műszaki és
személyi feltételek adottak az AFE szervizeléséhez,
c) amely nem áll végrehajtási, csőd-, felszámolási vagy kényszertörlési eljárás hatálya alatt,
d) amely nem áll adószám-felfüggesztés, -törlés hatálya alatt,
e) amelynek nincs a  NAV felé fennálló adó-, illetve vámtartozása, társadalombiztosítási járulék tartozása, ide
nem értve, ha arra részletfizetést vagy fizetési halasztást engedélyeztek,
f ) amely rendelkezik legalább egy magyarországi távközlési szolgáltató írásos nyilatkozatával arról, hogy
az  e  rendeletben szabályozott felügyeleti szolgáltatás megvalósításához szükséges mobil adatátviteli
szolgáltatást a kérelmező részére biztosítja,
g) amely folyamatosan rendelkezik magyarországi székhelyű vagy az  Európai Gazdasági Térségről
szóló megállapodásban részes más államban letelepedett biztosítónál 1 000 000 000 forint összegű
felelősségbiztosítással,
h) amely informatikai rendszere érvényes tanúsítvánnyal rendelkezik a logikai, fizikai és adminisztratív védelmi
intézkedéseinek, valamint az  e  rendeletben foglalt informatikai követelményeknek való megfelelőségéről,
amelyet, arra feljogosított független tanúsító szervezet adott ki, és
i) amely elektronikus információs rendszere megfelel az 1. mellékletében leírt követelményeknek.
8. § A felügyeleti szolgáltató informatikai rendszere logikai, fizikai és adminisztratív védelmi intézkedéseinek, és
az  e  rendeletben foglalt egyéb informatikai és biztonsági követelményeknek való megfelelőséget, valamint
az  automatában alkalmazni kívánt AFE-k e  rendeletben foglalt informatikai és biztonsági követelményeknek való
megfelelőséget független akkreditált tanúsító szervezet által kiállított informatikai rendszer tanúsítvánnyal és AFE
termék tanúsítvánnyal kell igazolni, melyet az engedélyezési kérelemhez kell csatolni.
9. § Az akkreditált tanúsító szervezet a 7–8. § szerinti tanúsítványokat külső, független akkreditált vizsgáló laboratórium
által kiadott értékelési jelentés alapul vételével, valamely – informatikai termékek és rendszerek technológiai
biztonsági értékelési követelményeit tartalmazó – szabvány vagy nyilvános műszaki követelményrendszer
előírásainak való megfelelés alapján állítja ki.
10. § A tanúsítványt kiállító akkreditált tanúsító szervezetnek és az akkreditált vizsgáló laboratóriumnak legalább 3 éve
fennálló telephely-biztonsági tanúsítvánnyal kell rendelkeznie, szerepelnie kell a  kormányzati eseménykezelő
központ és az  eseménykezelő központok feladat- és hatásköréről, valamint a  biztonsági események kezelésének,
a  biztonsági események műszaki vizsgálatának és a  sérülékenységvizsgálat lefolytatásának szabályairól szóló
185/2015. (VII. 13.) Korm. rendelet 14.  § (5) szerinti nyilvántartásban, valamint legalább 3  éves tanúsítási
tapasztalattal és informatikai biztonsági funkciókat megvalósító szoftver termékek és rendszerek biztonságának
hazai vagy nemzetközi informatikai biztonsági módszertanon alapuló tanúsítására vonatkozóan – a  tanúsítvány
kiállítását megelőző 5 évben – legalább 3 évig fennállt akkreditált státusszal kell rendelkeznie.
11. § Nem adható felügyeleti szolgáltatói engedély annak a kérelmezőnek,
a) amely maga vagy kapcsolt vállalkozása – e rendelet hatálya alá tartozó – automatát üzemeltet, értékesít, ad
bérbe, ide nem értve az AFE-t, vagy
b) amelyet a  felügyeleti szolgáltatói nyilvántartásból az  engedélyező hatóság törölt, az  erről szóló határozat
jogerőre emelkedésétől számított három évig. 12. § (1) A  7–8.  §-ban, valamint a  11.  §-ban foglalt feltételek teljesülését az  engedélyező hatóság rendszeresen ellenőrzi.
Amennyiben az engedélyező hatóság megállapítja, hogy a nyilvántartásba vett felügyeleti szolgáltató tekintetében
a  nyilvántartásba vételhez szükséges valamely feltétel nem áll fenn, az  engedélyező hatóság 30 napos határidő
tűzésével felszólítja a felügyeleti szolgáltatót a feltétel teljesítésére, és a jogszerű működés helyreállítására.
(2) Az  (1)  bekezdésben előírt határidő eredménytelen elteltét követően az  engedélyező hatóság határozatával
a felügyeleti szolgáltatót a nyilvántartásból törli.
3. A felügyeleti szolgáltatók nyilvántartása, az adatok nyilvánossága
13. § (1) A  felügyeleti szolgáltatók hatósági nyilvántartása (a  továbbiakban: Nyilvántartás) felügyeleti szolgáltatóként
tartalmazza azokat az egyéni vállalkozókat és gazdálkodó szervezeteket, amelyek rendelkeznek az e rendelet szerinti
felügyeleti szolgáltatói tevékenység végzésre jogosító engedéllyel.
(2) A Nyilvántartás tartalmazza a felügyeleti szolgáltató
a) nyilvántartási számát,
b) nevét, adószámát,
c) székhelyét, telefonszámát, elektronikus levélcímét, – ha van – honlap címét,
d) informatikai rendszerének megfelelőségét igazoló tanúsítvány azonosítóját,
e) központi AFE szervizének címét, telefonszámát, elektronikus levélcímét.
(3) A (2) bekezdésben foglaltak közérdekből nyilvános adatok, amelyről tájékoztatás kérhető.
 (4) A  Hatóság a  nyilvántartásba vett adatokat elektronikus formában tárolja, és azokat internetes honlapján
az  információs önrendelkezési jogról és az  információszabadságról szóló törvényben foglaltak szerint közzéteszi
(elektronikus közzététel).
(5) A Hatóság honlapján folyamatosan nyilvánosságra hozza
a) az érvényes engedéllyel rendelkező felügyeleti szolgáltatók nevét és címét,
b) a visszavont engedélyű felügyeleti szolgáltató nevét és címét, engedélyszámát, az engedély visszavonásának
dátumát, a visszavonás okát, valamint a visszavonással érintett AFE-k megnevezését,
c) a felügyeleti szolgáltató jogutód nélküli megszűnése miatt érvénytelenné vált engedély számát és
az érvénytelenné válás időpontját,
d) a felügyeleti szolgáltató jogutóddal történő megszűnése esetén a  jogelőd és a  jogutód nevét és címét,
valamint az engedély engedélyszámát és átírásának időpontját. 14. § (1) A  felügyeleti szolgáltatót – az  erről szóló határozat jogerőre emelkedésének napjával – az  engedélyező hatóság
a nyilvántartásából törli:
a) a felügyeleti szolgáltató kérésére,
b) a felügyeleti szolgáltató jogutód nélkül történő megszűnésével,
c) ha hitelt érdemlően bizonyított, hogy a  felügyeleti szolgáltató valamely üzemeltető bevétel eltitkoló
magatartását szándékosan vagy súlyosan gondatlanul segítette, vagy a tudomására jutott manipulációt nem
jelentette haladéktalanul az engedélyező hatóságnak,
d) a felügyeleti szolgáltatóval szembeni követelmények teljesítésére vonatkozó eredménytelen felhívást
követően, vagy
e) amennyiben a jogutód a felügyeleti szolgáltatási engedély jogosultjává nem válik.
 (2) A nyilvántartásból való törlés megállapítása tekintetében az engedélyező hatóság jár el.
 (3) Az  (1)  bekezdés szerinti határozatban foglalt időponttól kezdődően az  e  rendeletben meghatározott időpontig
a felügyeleti szolgáltató szervezet nem végezhet felügyeleti szolgáltató tevékenységet.
4. Az engedély megadására irányuló eljárás kezdeményezése 15. § (1) A  felügyeleti szolgáltatói engedély megadására irányuló eljárás az  engedélyező hatósághoz benyújtott írásbeli
kérelemmel kezdeményezhető.
(2) A kérelemnek tartalmaznia kell a felügyeleti szolgáltató
a) nevét, székhelyét, adószámát,
b) telefonszámát, elektronikus levélcímét, – ha van – honlap címét,
c) az elsődleges kapcsolattartó személy nevét, telefonszámát, elektronikus levélcímét, és
d) központi AFE szervizének címét, telefonszámát, elektronikus levélcímét.
(3) A  kérelemhez csatolni kell az  igazgatási szolgáltatási díj megfizetésére vonatkozó készpénzátutalási megbízás
(csekk) tőpéldányát vagy az átutalás megindításának megtörténtét tanúsító hitelintézeti igazolást.
(4) A kérelemhez mellékelni kell
a) a felügyeleti szolgáltató informatikai rendszerének megfelelőségét igazoló tanúsítványt, valamint
a tanúsítvány alapját képező tanúsítási és értékelési jelentéseket,
b) a felügyeleti szolgáltató informatikai rendszerének műszaki dokumentációját, amely tartalmazza az  AFE
műszaki dokumentációját, c) a kezelői leírást és a technikai funkciók leírását,
d) a felügyeleti szolgáltató nyilatkozatát arról, hogy
da) automatába a  felügyeleti szolgáltató informatikai rendszerének megfelelőségét vizsgáló tanúsítási
eljárás során jóváhagyott berendezéssel azonos AFE kerül beszerelésre,
db) az AFE program nem tartalmaz olyan eljárást, illetve nem teszi lehetővé olyan funkciók beépítését
amely az elindított AFE működésében illegális üzemmódot jelent, és
e) azon automata típusok listáját, vagy az  automaták azon körének meghatározását, amelyekbe az  AFE
beszerelhető és az e rendelet szerinti funkcionalitást ellátni képes.
(5) A (4) bekezdésben meghatározott dokumentációt, valamint a kezelői leírást és technikai funkció leírást elektronikus
adathordozón, elektronikusan, szövegszerűen kereshető – nem képi – formátumban (Portable Document Format)
kell benyújtani.
16. § (1) A  kezelői és technikai funkció leírásnak tartalmaznia kell az  Online Üzemeltetői Felület és az  AFE valamennyi
funkciójának ismertetését.
(2) Az Online Üzemeltetői Felület és az AFE kezelői leírása legalább az alábbiakat kell, hogy tartalmazza:
a) a tartalomjegyzéket,
b) az AFE interfész és funkció leírását,
c) az Online Üzemeltetői Felület használatának leírását,
d) az értékesítés és a hozzá kapcsolódó egyéb napi funkciók működésének és kezelésének leírását,
e) a napi zárás folyamatának részletes leírását,
f ) a tárolt adatok lekérdezési lehetőségeinek részletes leírását,
g) az euróra való átállás folyamatának leírását, és
h) az összes lehetséges hibaüzenetet és azok jelentését, amennyiben ez értelmezhető.
(3) Az AFE technikai funkcióinak leírása tartalmazza:
a) a tartalomjegyzéket,
b) az AFE beépítésének, inicializálásának folyamatának leírását az  összes olyan automata típus tekintetében,
amibe az AFE beszerelhető,
c) a kezelői leírásban nem ismertetett, a szerviz vagy rendszergazda által végezhető további funkciók leírását,
d) az automata működését meghatározó konfigurációs és paraméter beállítások, lehetőségek,
e) az AFE automatán belüli és mobil adatátviteli kommunikációjával kapcsolatos jelzések.
(4) Az AFE értékesítésekor a felügyeleti szolgáltató köteles az AFE kezelői leírását az üzemeltető részére átadni.
5. Az engedélyezési eljárás 17. § (1) Az engedélyező hatóság az engedélyezési eljárás során vizsgálja az AFE, illetve a felügyeleti szolgáltató informatikai
rendszerének e rendeletben meghatározott követelménynek történő megfelelőségét.
(2) Az engedélyezési eljárás
a) az AFE hardverének megfelelőségi vizsgálatából,
b) a felügyeleti szolgáltató informatikai rendszerének megfelelőségét igazoló, független tanúsító által kiállított
tanúsítványok valamint a  tanúsítványok alapját képező tanúsítási és értékelési jelentések meglétének,
valamint a tanúsító szervezet feljogosításának vizsgálatából,
c) a dokumentációk teljességének vizsgálatából, és
d) funkcionális vizsgálatból
áll.
18. § (1) Az engedélyezési eljárásban az AFE-t és annak működtető szoftverét a felügyeleti szolgáltató informatikai rendszere
részének kell tekinteni és vizsgálni.
(2) Az  engedélyezési eljárás lefolytatásához szükséges, adótitoknak minősülő adatokról a  NAV tájékoztatja
az engedélyező hatóságot.
6. A Felügyeleti Szolgáltatói engedély 19. § (1) Az engedélyezési eljárás megállapításai alapján az engedélyező hatóság határozattal dönt a felügyeleti szolgáltatói
engedély megadásáról vagy az engedély iránti kérelem elutasításáról.
(2) A  felügyeleti szolgáltatói engedélyt megadó határozat a  közigazgatási hatósági eljárás és szolgáltatás általános
szabályairól szóló törvényben meghatározottakon kívül a következőket tartalmazza:
a) a felügyeleti szolgáltató neve, székhelye, adószáma,
b) az AFE típusának pontos megnevezése,
c) a felügyeleti szolgáltatói engedély száma,
d) felügyeleti szolgáltatói engedély módosítása esetén a  módosítás száma, a  módosítás mibenlétének
egyértelmű megnevezése,
e) az AFE szervizelését végző székhelye, telephelye vagy fióktelepének adatait, telefonszámát, elektronikus
levélcímét, és
f ) a felügyeleti szolgáltatói informatikai rendszerének megfelelőségét igazoló, független tanúsító által kiállított
tanúsítvány azonosítóját. 20. § (1) A  felügyeleti szolgáltatói engedély kizárólag az  abban foglalt felügyeleti szolgáltatóra vonatkozik. Az  engedély
másra át nem ruházható.
(2) Az  engedély kizárólag az  engedélyező hatóság engedélyével, egyszerűsített eljárásban jogosíthat az  eredeti
szolgáltatótól eltérő jogi személyt. Az  egyszerűsített engedélyezési eljárás az  új felügyeleti szolgáltató kérelmére
indul, ahhoz a felügyeleti szolgáltatói engedély szerinti szolgáltató írásbeli hozzájárulása szükséges.
(3) A  felügyeleti szolgáltató jogutóddal történő megszűnés esetén a  felügyeleti szolgáltatói engedély jogutód
nevére történő átíratása – a  jogutódlás cégnyilvántartásban való jogerős bejegyzését követően 60 napon belül –
az engedélyező hatósághoz benyújtott írásbeli kérelemmel kezdeményezhető.
(4) Amennyiben a  jogutód a  (2)  bekezdésben meghatározott határidő alatt az  átíratást nem kezdeményezi,
az  engedélyező hatóság a  felügyeleti szolgáltatót a  jogutódlással történő megszűnés napjára visszamenőleges
hatállyal törli a nyilvántartásból.
(5) A  (2)  bekezdés szerinti kérelem, illetve a  jogutódlás engedélyezése esetén az  engedélyező határozat jogerőre
emelkedésétől a  felügyeleti szolgáltatói engedélyből fakadó jogok és kötelezettségek az  engedély szerinti új
felügyeleti szolgáltatót, illetve a jogutódlási engedély szerinti jogutódot illetik meg, illetve terhelik.
(6) A  felügyeleti szolgáltató jogutód nélküli megszűnését követő 30 napon belül egy másik engedéllyel rendelkező
felügyeleti szolgáltató rendkívüli felügyeleti szolgáltatói engedély módosítási eljárás keretében kérvényezheti
a jogutód nélkül megszűnt szolgáltatóhoz tartozók AFE-k integrálását a saját informatikai rendszerébe. Az engedély
megadásához az  AFE gyártó írásbeli hozzájárulása szükséges, amelyet az  új felügyeleti szolgáltató a  felügyeleti
szolgáltatói engedély módosítására irányuló kérelemhez mellékel.
(7) A  felügyeleti szolgáltató (2)  bekezdés szerinti kérelmének és a  felügyeleti szolgáltatói engedély jogutódlásának
engedélyezése, valamint a  (6)  bekezdés szerinti eljárás, továbbá a  felügyeleti szolgáltatói engedély szerinti
módosítására irányuló eljárások vonatkozásában a  felügyeleti szolgáltatói engedélyezési eljárásra vonatkozó
szabályokat kell megfelelően alkalmazni a (6) bekezdésben foglalt eltérésekkel.
(8) Az  (1), (2) és (6)  bekezdés szerinti eljárások során az  engedélyező hatóság kizárólag a  kérelmező a  7.  §-ban
foglaltaknak történő megfelelését vizsgálja.
(9) Amennyiben a  felügyeleti szolgáltató jogutód nélküli megszűnését követő 30 napon belül a  (6)  bekezdés szerinti
eljárás megindítására az  engedélyező hatóság előtt nem kerül sor, úgy a  megszűnt felügyeleti szolgáltatóhoz
tartozó AFE-k integrálása más felügyeleti szolgáltató informatikai rendszerébe nem lehetséges és az  érintett
automatákat új AFE-kel kell felszerelni.
21. § AFE-t csak érvényes felügyeleti szolgáltatói engedéllyel rendelkező felügyeleti szolgáltató forgalmazhat.
22. § (1) A felügyeleti szolgáltatói engedély érvényessége visszavonásig vagy a felügyeleti szolgáltató megszűnéséig tart.
 (2) Az engedélyező hatóság a felügyeleti szolgáltatói engedélyt visszavonja, ha a felügyeleti szolgáltató
a) meg nem engedett funkcióval rendelkező AFE-t forgalmaz, ad bérbe vagy meg nem engedett funkció
kialakításában közreműködik, vagy
b) a jogszabályi előírásoknak meg nem felelő AFE-t forgalmaz vagy ad bérbe.
 (3) Ha a  felügyeleti szolgáltató nem tesz eleget a  7–8.  §-ban és a  11.  §-ban foglaltaknak, az  engedélyező hatóság
legfeljebb 30 napos határidő tűzésével felhívja a felügyeleti szolgáltató a jogellenes állapot megszüntetésére.
 (4) Ha
a) az (1) bekezdés szerinti jogellenes állapot nem szüntethető meg, vagy
b) a felügyeleti szolgáltató nem tesz eleget a 20. § (4) bekezdésében foglaltaknak,
az engedélyező hatóság az felügyeleti szolgáltató engedélyét visszavonja.
(5) Az  az  automata, amelyben olyan AFE működik, amelyhez tartozó felügyeleti szolgáltató engedélye visszavonásra
került, a  felügyeleti szolgáltatói engedély visszavonásáról szóló határozat jogerőre emelkedésének napjától nem
üzemeltethető, ha a jogellenes állapot befolyásolja az AFE adózással összefüggő funkcióinak működését.
23. § Az engedélyező hatóság elektronikus úton tájékoztatja a  NAV-ot a  felügyeleti szolgáltatói engedély kiadásáról,
módosításáról, visszavonásáról a  19.  § (2) szerinti adatok, továbbá a  határozat keltére és jogerőre emelkedésének
időpontjára vonatkozó adatok átadásával. A  tájékoztatással egyidejűleg az  engedélyező hatóság elektronikus
úton megküldi a felügyeleti szolgáltató által az engedély kiadása iránti kérelemhez mellékelt, a 15. § (5) bekezdése
szerinti elektronikus adathordozón benyújtott dokumentációt.
7. A felügyeleti szolgáltatói engedély módosítása 24. § (1) Ha a  felügyeleti szolgáltató az  érvényes engedéllyel rendelkező informatikai rendszerén bármilyen, a  meglévő
tanúsítvány érvényességi feltételeit érintő változtatást kíván végrehajtani, arról a  9.  §-ban leírt feltételeknek
megfelelő független tanúsító szervezet által kiadott tanúsítványt köteles beszerezni.
(2) Amennyiben a  tanúsítványhoz mellékelt jelentésben megállapítást nyer, hogy a  változtatás jelentős hatással
van az  adózói adatok kezelésére és a  NAV-hoz való továbbításának módjára, úgy a  felügyeleti szolgáltatónak
az engedélyező hatósághoz engedély módosítási kérelmet kell benyújtania.
(3) A (2) bekezdés szerinti kérelem benyújtására és elbírálására az e fejezetben meghatározottakat kell alkalmazni azzal,
hogy a módosítás tárgyát és a módosítás indokát a kérelemben egyértelműen meg kell jelölni.
IV. FEJEZET
A FELÜGYELETI SZOLGÁLTATÓI TEVÉKENYSÉG ÁLTALÁNOS SZABÁLYAI
8. A felügyeleti szolgáltatói szerződés létrejötte 25. § (1) A  felügyeleti szolgáltatás nyújtásáról a  felügyeleti szolgáltató és az  üzemeltető, (a  továbbiakban együtt: felek)
felügyeleti szolgáltatási szerződést kötnek, amely az  általános szerződési feltételekből, valamint a  felek döntése
szerint egyedi szolgáltatási szerződésből áll.
(2) A  felügyeleti szolgáltató köteles a  szerződés megkötésével egyidejűleg az  egyedi szolgáltatási szerződést,
az általános szerződési feltételek kivonatát, valamint az általános szerződési feltételek egy példányát az üzemeltető
rendelkezésére bocsátani.
(3) A felügyeleti szolgáltatói szerződés írásbeli alakhoz kötött.
9. A hatósági ár 26. § (1) A hatósági ár a minimális felügyeleti szolgáltatásra terjed ki.
 (2) A  minimális felügyeleti szolgáltatáson felül nyújtott minden felügyeleti szolgáltatás díja a  felek közti szabad
megállapodás tárgya. 27. § (1) Minimális felügyeleti szolgáltatásnak minősül a következő szolgáltatások összessége:
a) a NAV-val az adatkapcsolatot biztosító és az adattovábbítást megvalósító szolgáltatás biztosítása;
b) a minimális felügyeleti szolgáltatásra vonatkozó szerződés megkötése, módosítása, megszüntetése;
c) az AFE-től beérkező adózói adatok archiválása oly módon, hogy az a lenyomatképző algoritmusok biztonsági
gyengülése ellen védett legyen, és az archiválás megfeleljen a digitális archiválás szabályairól szóló 114/2007.
(XII. 29.) GKM rendeletben meghatározott hosszú távú megőrzésre alkalmas archiváló rendszer feltételeinek;
d) a szolgáltatás szüneteltetése és visszaállítása melyet az  üzemeltető az  57.  § szerinti bejelentéssel
kezdeményez;
e) az ügyfélszolgálat biztosítása az üzemeltető részére;
f ) az adatkapcsolat hibája esetén a szolgáltatáshoz kapcsolódó és a szolgáltató érdekkörébe tartozó technikai
segítségnyújtás; és g) az Online Üzemeltetői Felület létrehozása és működtetése a  minimális felügyeleti szolgáltatások, valamint
az egyéb szolgáltatások támogatására.
(2) A  hatósági ár – az  (1)  bekezdésben meghatározott, az  üzemeltető az Art. 22/D.  § alapján teljesítendő
adatszolgáltatási kötelezettségének teljesítése érdekében kötelező, a felügyeleti szolgáltató által nyújtott, minimális
felügyeleti szolgáltatásnak minősülő szolgáltatások után – AFE-enként legfeljebb 5000 Ft/hó, amely az  általános
forgalmi adót nem tartalmazza.
(3) A szolgáltatás szüneteltetésének idejére a hatósági árat nem kell megfizetni, a felügyeleti szolgáltató a szüneteltetés
megkezdésekor és a szolgáltatás visszaállításakor sem számíthat fel díjat az üzemeltető terhére.
28. § (1) A hatósági árat az adópolitikáért felelős miniszter a szolgáltatók igazolt költségeinek figyelembevételével állapítja
meg.
(2) Az adópolitikáért felelős miniszter a hatósági árat minden naptári év utolsó hónapjában felülvizsgálja.
 (3) A  minimális felügyeleti szolgáltatásokra kiterjedően hatósági árként megállapított legmagasabb árnál magasabb
árat a szerződésben érvényesen kikötni nem lehet.
 (4) A hatósági ár e bekezdésben meghatározott változásáról a felügyeleti szolgáltató a szerződő felet tájékoztatja.
29. § Amennyiben az  üzemeltető hozzájárul, a  felügyeleti szolgáltató az  általa végzett szolgáltatás díját tartalmazó
számlát – postai út helyett – elektronikus levélben vagy elektronikus számla bemutatási rendszer útján is
megküldheti az üzemeltető részére.
10. Általános szerződési feltételek általános szabályai 30. § (1) A  felügyeleti szolgáltató az  üzemeltetői szerződést úgy köteles kialakítani, hogy az  megfeleljen a  világosság,
az egyértelműség és az áttekinthetőség követelményének.
(2) Az  áttekinthetőség érdekében az  általános szerződési feltételeket pontos tartalomjegyzékkel és oldalszámozással
kell ellátni. A  felügyeleti szolgáltató általános szerződési feltételei előlapján, jól látható módon köteles feltüntetni
a hatálybalépés időpontját.
31. § A felügyeleti szolgáltató köteles általános szerződési feltételeinek már nem hatályos változatait 5  évre
visszamenőleg elektronikusan formában is megőrizni, pontosan megjelölve, hogy azok milyen időszakban voltak
hatályban, továbbá ügyfélszolgálatán és internetes honlapján ezeket legalább 2 évre visszamenőleg hozzáférhetővé
tenni. Üzemeltetői igény esetén az  általános szerződési feltételekről a  felügyeleti szolgáltató köteles tájékoztatást
adni.
32. § E rendeletben foglaltaktól a felek egyező akaratával az üzemeltető javára el lehet térni.
33. § (1) A  felügyeleti szolgáltató az  üzemeltetői szerződéssel kapcsolatos értesítési, tájékoztatási kötelezettségének
egyértelműen, közérthetően és pontosan köteles eleget tenni.
(2) Hatósági eljárás esetén a  felügyeleti szolgáltatót terheli annak bizonyítása, hogy törvényben vagy vonatkozó
rendeletekben meghatározott, üzemeltetői szerződéssel kapcsolatos értesítési, tájékoztatási kötelezettségének
eleget tett, a  határidők betartására vonatkozó előírásokat megtartotta, valamint az  üzemeltető törvényben vagy
e rendeletben előírt hozzájárulásait beszerezte.
34. § (1) Az üzemeltetőt e rendelet alapján megillető kötbér az arra okot adó szerződésszegő magatartás bekövetkezésének
napjától a szerződésszegés megszűnésének napjáig jár.
(2) A  felügyeleti szolgáltatót terhelő kötbérfizetési kötelezettségnek a  felügyeleti szolgáltató a  szerződésszegő
magatartás megszűnésétől számított 30 napon belül – az  üzemeltetőt megillető kötbér mértékéről,
a kötbérfizetésre okot adó szerződésszegő magatartásról és a kötbérfizetési kötelezettség teljesítésének módjáról
szóló kifejezett tájékoztatással együtt – köteles eleget tenni. A  felügyeleti szolgáltató köteles továbbá a  kötbér
összegének meghatározására általa alkalmazott számítást a  tájékoztatásban olyan módon feltüntetni, hogy
az  üzemeltető számára lehetővé váljon a  számítás helyességének ellenőrzése. A  kötbérfizetési kötelezettség
teljesítését a  felügyeleti szolgáltató nem kötheti az  üzemeltető kötbérre vonatkozó igényének bejelentéséhez.
A felügyeleti szolgáltató a kötbérfizetési kötelezettségének úgy köteles eleget tenni, hogy
a) a kötbért a havi számlán, vagy előre fizetett szolgáltatás esetén az üzemeltető egyenlegén jóváírja, vagy
b) az üzemeltetői szerződés megszűnése esetében a kötbért vagy annak meg nem fizetett részét az üzemeltető
részére egy összegben, jelenlévők esetében az  ügyfélszolgálaton, távollévők esetében – amennyiben
a felügyeleti szolgáltató az üzemeltető szükséges adataival rendelkezik – banki átutalással, egyébként postai
úton fizeti meg.
11. Az általános szerződési feltételek tartalma 35. § Az általános szerződési feltételek legalább a 2. mellékeltben szereplő fejezetcímek tartalmazzák.
36. § (1) A felügyeleti szolgáltató jogosult a fejezeteken belül új pontokat meghatározni.
 (2) Az  olyan összefüggő szabályok, feltételek, amelyek terjedelmi okból a  főszövegben nem helyezhetők el,
mellékletben is meghatározhatók. A  főszövegben a  mellékletre utalni kell. A  mellékletek az  általános szerződési
feltételek részét képezik, azonban az általános szerződési feltételek főszövegét nem módosíthatják.
12. A kiemelt üzemeltetőkkel kötött szerződésekre vonatkozó különös szabályok
37. § (1) Azon üzleti üzemeltető esetében, amelynek foglalkoztatotti létszáma legalább 10 fő és éves nettó árbevétele vagy
mérlegfőösszege legalább 1 milliárd forint, a  felek egyező akarattal eltérhetnek e  rendelet általános szerződési
feltételeinek rendelkezéseitől.
(2) Az  (1)  bekezdés alkalmazása esetén az  egyedi üzemeltetői szerződés tartalmazza, hogy a  felügyeleti szolgáltató
az általános szerződési feltételtől miben és hogyan tér el.
(3) Az  (1)  bekezdésben foglalt feltételeket, mutatókat a  kis- és középvállalkozásokról, fejlődésük támogatásáról szóló
törvény rendelkezései szerint kell meghatározni, bizonyítani.
38. § A felügyeleti szolgáltató elektronikus úton történő szerződéskötéskor is köteles biztosítani, hogy a  kis- és
középvállalkozások az  üzemeltetői szerződés megkötésekor kérhessék az  egyéni üzemeltetőkre vonatkozó
szabályok vonatkozásukban történő alkalmazását, amennyiben az  általuk igénybe venni kívánt szolgáltatás
az  egyéni üzemeltetők számára is elérhető a  felügyeleti szolgáltató általános szerződési feltételei szerint. Ebben
az esetben a felügyeleti szolgáltató a részletes – az előnyöket és hátrányokat bemutató – tájékoztatást elektronikus
úton köteles megadni, és a tájékoztatás megtörténtét köteles igazolni.
13. A felügyeleti szolgáltatói szerződés létrejötte 39. § (1) A  felügyeleti szolgáltatás nyújtására vonatkozó igény bejelentésével egyidejűleg az  üzemeltető a  felügyeleti
szolgáltató rendelkezésére bocsájtja az 51. § szerinti nyilatkozat egy példányát.
(2) A  felügyeleti szolgáltatás nyújtására vonatkozó igényt tartalmazó üzemeltetőtől származó jognyilatkozat
hatályosulását követően – amennyiben szükséges és a  felügyeleti szolgáltatói szerződés megkötésére
egyidejűleg nem kerül sor – a  felügyeleti szolgáltató haladéktalanul, de legfeljebb 30 napon belül elvégzi
az  igény teljesíthetőségével kapcsolatos vizsgálatait, és e határidőn belül igazolható módon nyilatkozik és értesíti
a felhasználót arról, hogy
a) az igényt teljesíti,
b) az igény teljesíthető, de a  szolgáltatás nyújtását műszaki lehetőség hiányában az  igénybejelentéstől
számított 30 napon belül nem tudja megkezdeni, ezzel egyidejűleg megjelöli a  szolgáltatás nyújtásának
megkezdésére vállalt kötelezettség teljesítésének legkésőbbi időpontját (év, hónap, nap pontossággal),
c) az igényt nem képes teljesíteni.
 (3) A felügyeleti szolgáltató a (2) bekezdés c) pontja szerinti jognyilatkozatot akkor teheti meg, amennyiben a rendelet
15.  § (4)  bekezdés e)  pontja által meghatározott, engedélyhez csatolt dokumentumban foglaltakkal összhangban
megállapítja, hogy az  automatába az  AFE nem szerelhető be, illetve az  e  rendelet szerinti funkcionalitását ellátni
nem képes.
(4) A felügyeleti szolgáltató a (2) bekezdés a) és b) pontjában meghatározott nyilatkozatával egyidejűleg az üzemeltető
rendelkezésére bocsájtja a  felügyeleti szolgáltatói szerződés megkötésre vonatkozó jognyilatkozatát. Amennyiben
a  felügyeleti szolgáltató az  (1) és (2)  bekezdésben meghatározottak szerint arra a  következtetésre jut, hogy
az igényt teljesíteni nem képes, és a (2) bekezdés c) pontja szerinti nyilatkozatot tesz, ebben az esetben a felügyeleti
szolgáltató a szerződés megkötésére nem kötelezhető.
40. § (1) A  felügyeleti szolgáltató a  felügyeleti szolgáltatói szerződés megkötésétől számított 30 napon belül vagy a  felek
felügyeleti szolgáltatói szerződésben foglalt megállapodása szerinti későbbi időpontban köteles a  szolgáltatás
nyújtását megkezdeni.
(2) A  felügyeleti szolgáltató által vállalt határidő elmulasztása esetén a  felügyeleti szolgáltató kötbért köteles fizetni,
melynek összege minden késedelmes nap után az általános szerződési feltételekben foglalt díj időarányos része.
(3) Amennyiben a  felügyeleti szolgáltató műszaki okból nem képes teljesítésre, és ezért a  felügyeleti szolgáltatói
szerződést felmondja, a  felügyeleti szolgáltató a  szolgáltatásnyújtás megkezdésére nyitva álló határidő
eredménytelen elteltétől az felügyeleti szolgáltatói szerződés megszűnéséig a kötbér felét köteles megfizetni.
(4) Ha a  felügyeleti szolgáltató a  vállalt határidő alatt nem teljesít, akkor az  üzemeltető jogosult a  felügyeleti
szolgáltatói szerződéstől hátrányos jogkövetkezmények nélkül elállni. Az  üzemeltető elállása esetén a  felek
kötelesek egymással elszámolni.
14. A felügyeleti szolgáltatói szerződés megszűnése 41. § (1) A felügyeleti szolgáltatói szerződés megszűnik, ha
a) az üzemeltető az  automatát jogszabálynak megfelelően selejtezte, és erről a  felügyeleti szolgáltatót
tájékoztatta,
b) az automata vagy AFE eladása esetén, ha az  üzemeltető az  erre vonatkozó adás-vételi szerződés
megküldésével az adás-vételről a felügyeleti szolgáltatót tájékoztatta, és mellékeli az új tulajdonos felügyeleti
szolgáltatási szerződés kötésére irányuló jognyilatkozatát,
c) ha az  automata vagy AFE használatára jogosító használati szerződés megszűnik, és az  üzemeltető vagy
a  tulajdonos a  felügyeleti szolgáltatót tájékoztatta, valamint mellékeli az  új üzemeltető vagy a  tulajdonos
felügyeleti szolgáltatási szerződés kötésére irányuló jognyilatkozatát,
d) ha az üzemeltető jogutód nélkül megszűnik, vagy
e) a felügyeleti szolgáltatói szerződésben súlyos szerződésszegésként meghatározott esetekben.
(2) Az  (1)  bekezdés b) és c)  pontjában meghatározott felügyeleti szolgáltatási szerződés kötésére irányuló
jognyilatkozat alapján létrejött szerződés megkötésével egyidejűleg a szolgáltatás szüneteltetése bejelenthető.
15. A felügyeleti szolgáltatási tevékenység 42. § (1) A felügyeleti szolgáltató minimális felügyeleti szolgáltatást végez.
 (2) A  felügyeleti szolgáltató az  (1)  bekezdésben meghatározottakon kívül az  e  rendeletben és jogszabályban
foglaltaknak megfelelően további tevékenység végzésére jogosult. Ilyen tevékenységnek minősül különösen:
a) az automata műszaki felügyelete,
b) a készpénzmentes fizetési szolgáltatás és
c) a logisztikai tanácsadás és szolgáltatás.
16. A felügyeleti szolgáltatás szüneteltetése 43. § A felügyeleti szolgáltató a  szolgáltatást szünetelteti, ha az  üzemeltető a  felügyeleti szolgáltatónak bejelentette
az automata üzemeltetésének 30 napot meghaladó szünetelését.
44. § (1) Az  üzemeltető köteles a  felügyeleti szolgáltatót az  általa kért szüneteltetési időszak végéről tájékoztatni.
A  felügyeleti szolgáltató a  tájékoztatás kézhezvételétől számított 72 órán belül a  szolgáltatást köteles
visszakapcsolni, és erről az üzemeltetőt haladéktalanul, de legkésőbb 72 órán belül értesíteni.
(2) Amennyiben a  visszakapcsoláshoz nem szükséges helyszíni intézkedés, a  felügyeleti szolgáltató külön díjat nem
számíthat fel. Amennyiben a visszakapcsoláshoz helyszíni intézkedés szükséges, a  felügyeleti szolgáltató indokolt,
méltányos, egyszeri díjat számíthat fel.
17. A felügyeleti szolgáltató tevékenységének felelősségi szabályai 45. § (1) A felügyeleti szolgáltató köteles a felügyeleti szolgáltatói tevékenységét az e rendeletben foglaltak szerint ellátni.
 (2) A  felügyeleti szolgáltató e  rendeletben meghatározott tevékenységének ellátását az  engedélyező hatóság
ellenőrzés keretében rendszeresen vizsgálja. (3) Amennyiben a  felügyeleti szolgáltató tevékenységét nem az  e  rendeletben előírtaknak megfelelően gyakorolja,
az engedélyező hatóság 30 napos határidő tűzésével felszólítja a jogszerű állapot helyreállítására.
(4) A  (3)  bekezdésben előírt határidő eredménytelen elteltét követően az  engedélyező hatóság határozatával
a felügyeleti szolgáltató regisztrációját a nyilvántartásából törli.
V. FEJEZET
AZ AUTOMATA SZERVIZELÉSÉNEK SZABÁLYAI 18. Az AFE szervizelésével kapcsolatos általános szabályok
46. § (1) Az  AFE burkolatának megbontásával járó szervizelési tevékenységet kizárólag a  felügyeleti szolgáltatói
engedélyben nevesített AFE szerviz végezhet.
(2) A felügyeleti szolgáltató által kiadott AFE telepítési engedéllyel rendelkező személy (a továbbiakban: AFE telepítő)
AFE-vel kapcsolatos szervizelési tevékenység keretében kizárólag
a) az AFE beszerelését automatába,
b) az AFE kiszerelését automatából, és
c) az AFE és az automata egyéb alkatrészei közötti kapcsolat kiépítését vagy megbontását
végezheti.
(3) A  felügyeleti szolgáltató nevében eljáró személy a  szervizelési tevékenység megkezdését megelőzően erre
történő külön felhívás nélkül is köteles az  AFE telepítési engedélyét az  üzemeltető (képviselője, alkalmazottja,
meghatalmazottja, üzemeltető részéről jelen lévő más személy) részére a  szervizelési jogosultság ellenőrzésére
alkalmas módon bemutatni.
(4) Az  üzemeltető köteles a  felügyeleti szolgáltatónak bejelenteni minden olyan tevékenységet, amely az  AFE
csatlakozásának megbontásával jár. A  bejelentésben meg kell adni a  beavatkozást elvégző személy AFE telepítési
engedélyének számát és a beavatkozás időpontját.
47. § (1) A  felügyeleti szolgáltató nevében eljáró személy az  AFE szervizelési tevékenység megkezdését megelőzően
megvizsgálja, hogy az AFE elhelyezése, csatlakoztatása szabályos-e.
(2) Ha az  AFE nincs szabályosan elhelyezve vagy csatlakoztatva, továbbá, ha az  automata szervizelési tevékenység
megkezdése előtt egyéb rendellenesség észlelhető, erről az  AFE telepítő az  automata szervizelési tevékenység
megkezdését megelőzően jegyzőkönyvet vesz fel.
(3) A  felügyeleti szolgáltató nevében eljáró személy a  (2)  bekezdésben foglaltakon túl az  automata szervizelési
tevékenység során észlelt, az AFE-t érintő illetéktelen vagy az e rendeletben, illetve az AFE típusáról közzétetteknek
meg nem felelő beavatkozásról, az AFE bármilyen sérüléséről, illetéktelen felnyitási kísérletének észleléséről, egyéb
rendellenességről köteles jegyzőkönyvet felvenni.
48. § (1) A  felügyeleti szolgáltató nevében eljáró személy az  általa végzett automata szervizelési tevékenységről, továbbá
azokról az eseményekről, körülményekről, amelyekről e rendelet szerint jegyzőkönyvet kell felvennie 1 munkanapon
belül adatot szolgáltat a felügyeleti szolgáltató felé, a felügyeleti szolgáltató által meghatározott módon.
(2) A  felügyeleti szolgáltató nevében eljáró személy az  általa felvett jegyzőkönyvek egy példányát az  üzemeltető
(képviselője, alkalmazottja, meghatalmazottja, üzemeltető részéről jelenlévő más személy) részére átadja, vagy
elektronikus úton elküldi.
(3) Az üzemeltető a jegyzőkönyveket 5 évig köteles megőrizni.
 (4) A felügyeleti szolgáltató az e rendelet szerinti nyilvántartásokat és jegyzőkönyveket 5 évig köteles megőrizni.
 (5) A  felügyeleti szolgáltató megszűnését követően az  e  rendeletben előírt iratőrzési kötelezettségnek
a (4) bekezdésben foglalt időpontig
a) a jogi személy jogutódja, vagy jogszabályban, határozatban erre kötelezett,
b) a közkereseti társaságnál és a betéti társaságnál a jogszabályban meghatározott személy
tesz eleget.
49. § (1) A felügyeleti szolgáltató köteles saját maga vagy az érdekkörében eljáró fél útján a szolgáltatási területén lévő AFE
szervizelését biztosítani.
(2) Az  üzemeltető köteles  évente minden általa üzemeltetett automatában működő AFE felülvizsgálatát elvégeztetni
a felügyeleti szolgáltatóval. A felülvizsgálat során ellenőrizni kell:
a) az AFE és csatlakozásainak sértetlenségét, és
b) az áramellátó rendszer, beleértve az akkumulátor (ha tartalmaz ilyet az AFE) állapotát és működőképességét.
(3) A felülvizsgálatról a felülvizsgálatot végző minden esetben jegyzőkönyvet köteles felvenni, és rendellenesség esetén
azt a felügyeleti szolgáltató a vizsgálatot követő 2 napon belül jelenti a NAV részére.
(4) Két egymást követő felülvizsgálat között nem telhet el 13 hónapnál hosszabb idő.
VI. FEJEZET
AZ AUTOMATA ÜZEMELTETÉSÉNEK EGYES SZABÁLYAI 50. § Az e  rendeletben foglalt kivételektől eltekintve kizárólag olyan automata üzemeltethető, amelybe engedéllyel
rendelkező felügyeleti szolgáltatóhoz csatlakoztatott AFE került elhelyezésre, és az adóalany az automatába szerelt
AFE segítségével teljesíti az Art. 22/D. § (4a) bekezdéseiben foglalt adatszolgáltatási kötelezettséget.
51. § (1) Automata kizárólag olyan nyilatkozat birtokában üzemeltethető, amelyben az  üzemeltetési helyet rendelkezésre
bocsátó személy hozzájárul az automata üzemeltetési helyén történő elhelyezéséhez.
(2) A nyilatkozat tartalmazza:
a) az elhelyezést biztosító adóalany nevét, székhelyét, adószámát,
b) az elhelyezés pontos (a természetben is azonosítható) helyét, és
c) az automatát üzemeltető adóalany nevét, székhelyét, adószámát.
(3) Az  (1)  bekezdés szerinti nyilatkozat másolatát elektronikus formában mellékelni a  felügyeleti szolgáltatói
szerződéshez.
52. § (1) Az  üzemeltető köteles a  felügyeleti szolgáltatónak és a  NAV-nak elektronikusan, az  általa megjelölt módon
bejelenteni a bejelentésre okot adó körülményt megelőzően
a) az új AFE üzembe helyezési igényét,
b) üzembe helyezett AFE átszemélyesítési igényét.
(2) Az (1) bekezdés szerinti bejelentésben meg kell jelölni:
a) az üzemeltető nevét,
b) az üzemeltető adószámát,
c) az üzemeltető székhelyét,
d) az automata üzemeltetésének helyét, a fellelhetőséget biztosító pontossággal,
e) az 50. §-ban nevesített nyilatkozat másolatát.
(3) Az  (1)  bekezdés a) és b)  pontja esetén a  NAV a  bejelentés beérkezéstől számított 24 órán belül elektronikus
úton megküldi az  AFE üzembe helyezéséhez szükséges üzembe helyezési vagy átszemélyesítéséhez szükséges
átszemélyesítési kódot.
(4) Az  üzemeltető a  szolgáltatói szerződés megkötését követően köteles az  üzembe helyezési vagy átszemélyesítési
kódot a felügyeleti szolgáltató részére átadni.
(5) A  felügyeleti szolgáltató az  AFE-hez rendeli az  AP számot, az  automata regisztrációs számát, az  automata gyártói
nevét, az  AFE telepítését végző személy telepítői azonosítószámát, valamint a  NAV által az  üzemeltető részére
kiadott üzembe helyezési vagy átszemélyesítési kódot.
(6) Az (5) bekezdésben foglaltak AFE-ben történő rögzítését követően az AFE a 3. mellékletben meghatározottak szerint
a  felügyeleti szolgáltató rendszerén keresztül kapcsolatba lép a  NAV szerverével. A  NAV szervere a  3.  melléklet
szerinti kommunikáció során
a) üzembe helyezi és az üzemeltetőhöz valamint az automatához rendeli az AFE-et,
b) üzembe helyezett AFE esetén módosítja az AFE-hez rendelt üzemeltető illetve automata adatait,
c) elutasítja az  üzembe helyezést, illetve átszemélyesítést, amennyiben a  rögzített üzembe helyezési kód
vagy átszemélyesítési kód érvénytelen, vagy egyéb, adategyezőségi hiba okán az  üzembe helyezés, illetve
átszemélyesítés nem végezhető el.
(7) Érvénytelen az üzembe helyezési vagy átszemélyesítési kód, amennyiben azt nem a NAV adta ki, illetve amennyiben
azt korábban más AFE üzembe helyezéséhez illetve átszemélyesítéséhez felhasználták.
(8) A  bejelentésen megadott, a  (2)  bekezdés a)–c)  pontjában megjelölt adatok kizárólag az  adóalany azonosítását
szolgálják, az  AFE üzembe helyezése illetve átszemélyesítése a  NAV nyilvántartásában szereplő adatokkal valósul
meg.
53. § (1) Amennyiben az üzemeltető 52. § (2) bekezdés a)–c) pontjában megjelölt adataiban változás következik be, a NAV
szervere a  3.  mellékletben meghatározottak szerint módosítja az  AFE-ben az  üzemeltető nevére, adószámára,
székhelyére vonatkozó adatot.
(2) Az 52. § (2) bekezdés d)–e) pontjában megjelölt adat megváltoztatását az üzemeltető az 58. § (1)–(2) bekezdésében
foglaltak szerint kérheti a NAV-tól.
54. § (1) Az  üzemeltető köteles biztosítani, hogy az  AFE és a  felügyeleti szolgáltató szervere közötti, e  rendelet szerinti
elektronikus hírközlő hálózat útján történő adatkapcsolatot az  üzemeltető által befolyásolható körülmény ne
zavarja, ne gátolja, illetve köteles az ilyen körülményt haladéktalanul elhárítani.
(2) Az  üzemeltető az  automata működési helyének ismeretében, szükség esetén köteles olyan külső antenna
felszereléséről gondoskodni, amivel az AFE e rendeletben foglalt adatszolgáltatása biztosítható.
55. § A NAV blokkolja az AFE-t
a) 22.  § (1) vagy (5)  bekezdése szerinti esetben, az  engedély visszavonásáról szóló határozat jogerőre
emelkedését követő naptól,
b) amennyiben az  üzemeltető a  felügyeleti szolgáltatón keresztül bejelenti az  automata üzemeltetésének
30 napot meghaladó szüneteltetését, az  üzemeltető 57.  § (1)  bekezdése szerinti bejelentése alapján
a bejelentését követő naptól az üzemeltető 57. § (2) bekezdése szerinti bejelentésében megjelölt napig,
c) amennyiben a  felügyeleti szolgáltató az  üzemeltető részére biztosított szolgáltatást megszünteti,
a megszüntetés kezdő napjától,
d) az AFE megsemmisülése, elvesztése, eltulajdonítása esetén az  üzemeltető a  61.  § (3)  bekezdés szerinti
bejelentését követő naptól.
56. § Az automata kezelőszerveinek elhelyezésére szolgáló felületen jól olvashatóan, környezeti hatások ellen alkalmas
módon védetten, egyértelműen azonosíthatóan, az  automata üzemelése során folyamatosan szerepeltetni kell
az automata regisztrációs számát, illetve az AFE AP számát. Esetleges rongálódás esetén a feliratokat haladéktalanul
pótolni kell.
19. Változás az automata használatában 57. § (1) Az  üzemeltető elektronikus úton, a  NAV által rendszeresített nyomtatványon köteles bejelenteni a  NAV-nak
az  automata üzemeltetésének szüneteltetését, a  szüneteltetés megkezdésekor haladéktalanul. A  szüneteltetés
kezdetét az AFE naplóállományában is rögzíteni kell a 3. melléklet szerint.
(2) A szüneteltetés végét az üzemeltető a felügyeleti szolgáltatón keresztül köteles bejelenti a NAV-nak a szüneteltetés
végén. A szüneteltetés végét az AFE naplóállományában is rögzíteni kell a 3. melléklet szerint.
58. § (1) Az  üzemeltető elektronikusan, az  erre a  célra rendszeresített nyomtatványon köteles a  NAV-hoz adatszolgáltatást
teljesíteni, amennyiben az  általa üzemeltetett AFE-t használatból végleg kivonja, a  használatból történő kivonást
megelőzően.
(2) Használatból történő végleges kivonásnak minősül, ha az  üzemeltető úgy fejezi be az  AFE üzemeltetését, hogy
adott automatát a továbbiakban nem kívánja
a) üzemeltetni vagy
b) továbbértékesíteni.
(3) Aktív, érvényes szolgáltatási szerződés mellett működő AFE nélkül automatát üzemeltetni tilos.
 (4) A használatból kivont AFE selejtezendő, újbóli üzembe helyezése nem lehetséges.
 (5) Az  AFE kiszerelést követően az  automatába az  AFE beszerelése és e  rendelet szerinti beüzemelése mellett újra
üzemeltethető. 59. § (1) Az  üzemeltető köteles az  AFE üzemeltetési helyének megváltozását elektronikusan, az  erre a  célra rendszeresített
nyomtatványon, az  üzemeltetési hely megváltoztatásának időpontját megelőzően a  NAV-hoz bejelenteni.
A bejelentésben meg kell jelölni az üzemeltetési hely megváltoztatásának tervezett időpontját.
(2) Az  üzemeltető köteles az  (1)  bekezdés alapján megtett bejelentéshez csatolni az  50.  § alapján az  új üzemeltetési
helyet rendelkezésre bocsátó személy által kiállított nyilatkozatot.
(3) Az  (1)  bekezdés szerinti bejelentés alapján a  NAV szervere a  3.  mellékletben meghatározottak szerint
a bejelentésben megjelölt időponttal módosítja az üzemeltetési helyre vonatkozó adatot.
60. § Az üzemeltető köteles az  AFE megsemmisülését, elvesztését, eltulajdonítását annak észlelését követően
haladéktalanul, elektronikusan, az  erre a  célra rendszeresített nyomtatványon bejelenteni a  NAV-nak, illetve
a szolgáltatási szerződésben meghatározott módon a felügyeleti szolgáltatónak.
20. Az AFE selejtezése 61. § (1) Selejtezni kell az AFE-t, ha
a) javíthatatlan,
b) megsemmisült, elveszett,
c) eltulajdonították vagy
d) az üzemeltető az általa üzemeltetett AFE-t használatból végleg kivonja.
(2) Az (1) bekezdés szerinti selejtezést
a) javíthatatlan AFE esetén a  felügyeleti szolgáltató által felvett jegyzőkönyv alapján, a  jegyzőkönyv
létrehozásától,
b) megsemmisült, elveszett AFE esetén a  megsemmisülés, elvesztés 60.  § szerinti bejelentése alapján,
a bejelentéstől,
c) eltulajdonított AFE esetén az  eltulajdonítás miatt indult szabálysértési eljárást vagy büntetőeljárást lezáró
jogerős döntés alapján, a döntés jogerőre emelkedésétől,
d) az üzemeltető az általa használatból végleg kivont AFE esetében a bejelentéstől
számított 30 napon belül kell elvégezni.
(3) Az  AFE selejtezhető az  (1)  bekezdés alá nem tartozó esetekben is. A  selejtezésről a  felügyeleti szolgáltató
jegyzőkönyvet vesz fel és a  selejtezésről a  NAV részére elektronikus úton, az  erre a  célra rendszeresített
nyomtatványon adatot szolgáltat.
(4) A selejtezett AFE automatába nem szerelhető be, üzemeltetőhöz rendelése nem lehetséges.
21. AFE cseréje és az AFE-re vonatkozó egyéb szabályok
62. § AFE csere esetén a beszerelésre kerülő AFE tekintetében a rendelet új AFE regisztrációjára és üzembe helyezésére
illetve az átszemélyesítésre vonatkozó rendelkezései az irányadóak.
63. § A felügyeleti szolgáltató minden – a NAV-nál regisztrált – AFE aktuális állapotát nyilvántartani köteles.
VII. FEJEZET
VEGYES RENDELKEZÉSEK 22. Az AP szám
64. § (1) Az AP szám az AFE egyedi azonosító száma.
 (2) Az AP szám 9 karakterből álló azonosító, amelynek
a) az 1. karaktere „W” betű,
b) 2–4. karaktere „001”-gyel induló, a felügyeleti szolgáltatói engedélyben meghatározott, folyamatosan 1-gyel
növekvő sorszám,
c) az 5-9. karaktere a  felügyeleti szolgáltató által meghatározott, „00001”-gyel kezdődő, folyamatosan 1-gyel
növekvő sorszám.
 (3) A (2) bekezdés a)–b) pontjában meghatározott 1–4. karakter a felügyeleti szolgáltatói engedély száma.
65. § (1) A  gyártói tesztelés, illetve tanúsítás céljából üzembe állított AFE-k tekintetében az  AP számot a  felügyeleti
szolgáltató kérésére a  NAV adja. Az  AP szám meghatározásakor a  64.  § (2)  bekezdés a)  pontjában meghatározott
karakterként gyártói teszt illetve tanúsítás esetén „Y”. Az  így rendszerbe állított AFE-k kizárólag tesztelési célra
használhatók.
(2) A  felügyeleti szolgáltató az  (1)  bekezdés szerinti AFE rendszerbe állításáról, üzemeltetési helyéről és
üzemeltetésének megszüntetéséről elektronikus úton adatot szolgáltat a NAV részére az adatszolgáltatásra okot adó
körülmény bekövetkezését követő 5 napon belül.
23. Ellenőrzés 66. § (1) Az automata üzemeltetésével, szervizelésével és az automatába rögzített adatok NAV felé történő szolgáltatásával
kapcsolatos, jogszabályban meghatározott kötelezettségeket az NAV az Art. ellenőrzési fejezetében meghatározott
szabályainak, a hatósági eljárást az Art. hatósági eljárásra vonatkozó szabályainak megfelelő alkalmazásával folytatja
le azzal, hogy az ellenőrzött adóalanyon az ellenőrzött felügyeleti szolgáltatót, üzemeltetőt, automata tulajdonost,
egyéb személyt, adókötelezettségen az  automata üzemeltetésével kapcsolatos, jogszabályban meghatározott
kötelezettséget kell érteni.
(2) Az  AFE telepítésével, üzembe helyezésével, üzemeltetésével, szervizelésével kapcsolatos, jogszabályban
meghatározott kötelezettségeket–a kötelezettség fennállása alatt és az azt követő ötödik naptári év végéig – a NAV
ellenőrzi.
(3) A  NAV az  üzemeltető, a  tulajdonos, a  felügyeleti szolgáltató vagy más személy (1)  bekezdés szerinti ellenőrzése
során talált AFE-t illetve automatát vizsgálat céljából átvételi elismervény ellenében legfeljebb 15 napra bevonhatja,
ha az  automatával történő visszaélés gyanúját észleli, és a  tényállás másként nem tisztázható. A  bevont AFE-t
illetve automatát a  NAV annak megállapítása érdekében, hogy az  AFE illetve automata megfelel a  jogszabályban
meghatározott műszaki követelményeknek (a  továbbiakban: ellenőrző vizsgálat), átadja az  engedélyező hatóság
részére.
(4) A  (3)  bekezdést kell alkalmazni, ha az  automata működésének jogszabályban meghatározott hírközlő eszköz és
rendszer útján történő felügyelete során a  NAV az  automatával történő visszaélés gyanúját észleli, és a  tényállás
másként nem tisztázható.
(5) Az  engedélyező hatóság az  ellenőrző vizsgálat eredményéről határozatot hoz, amelyet az  üzemeltetővel, illetve
a felügyeleti szolgáltatóval közöl. Az engedélyező hatóság a határozatról elektronikus úton tájékoztatja a NAV-ot.
(6) Amennyiben az  engedélyező hatóság az  ellenőrző vizsgálat eredményeként megállapítja, hogy a  bevont AFE
e rendeletben meghatározott követelményeknek nem felel meg, de a hiba, hiányosság kiküszöbölhető, úgy az AFE
visszaadásával egyidejűleg határidő tűzésével felhívja a  felügyeleti szolgáltatót a  hiba kijavítására. A  kötelezett
a hiba előírt határidőben történő kijavítását az engedélyező hatóság előtt igazolni köteles.
(7) Ha az  ellenőrző vizsgálat eredményeként megállapítást nyer, hogy az  automata, illetve az  AFE a  jogszabályban
meghatározott követelményeknek nem felel meg, és ez befolyásolja az adózással összefüggő funkciókat és a hiba,
hiányosság nem küszöbölhető ki, vagy azt az arra kötelezett az előírt határidőn belül nem teljesíti, az engedélyező
hatóság határozattal előírja az automata, illetve az AFE engedélyező hatóság részére történő leadását.
(8) A  7–8.  § szerinti tanúsítványokat a  tanúsító szervezetnek a  kiállítástól számított 12 havonta kötelezően felül kell
vizsgálni.
67. § A NAV az  AFE bevonásáig az  AFE-t – a  3.  mellékletben foglaltak szerint–blokkolhatja. Az  AFE blokkolt állapotba
helyezése az AFE bevonásának idejébe beleszámít.
24. A felügyeleti szolgáltatói engedélyezéssel összefüggő díjfizetés részletszabályai
68. § (1) A  felügyeleti szolgáltatói engedélyezésére irányuló eljárásért és a  engedély módosításáért fizetendő igazgatásiszolgáltatási díj mértékét az 5. melléklet tartalmazza.
(2) Az  igazgatási-szolgáltatási díjat az  MKEH 10032000-00282448-00000000 számú fizetési számlájára átutalással
vagy fizetési számlára történő készpénzbefizetés útján kell befizetni. A  közlemény rovatban az  alábbiakat kell
szerepeltetni:
a) a felügyeleti szolgáltató neve, adószáma,
b) felügyeleti szolgáltatói engedély módosításáért fizetendő díj esetében:
ba) felügyeleti szolgáltató neve, adószáma, bb) eredeti engedély száma,
bc) módosítás sorszáma.
(3) A  díj megfizetése a  kérelem benyújtásával egyidejűleg esedékes. Az  igazgatási-szolgáltatási díj megfizetését
a  fizetési számlára történő készpénzbefizetést igazoló szelvényrész másolatával, átutalási megbízás esetén
a  hitelintézet által kiállított, az  átutalás megindításának megtörténtét tanúsító igazolás (bankkivonat) másolatával
kell igazolni az engedély iránti kérelem benyújtásakor.
69. § Az igazgatási szolgáltatási díj kezelésére, elszámolására, nyilvántartására, valamint visszatérítésére az államháztartás
szervezetei beszámolási és könyvvezetési kötelezettségének sajátosságairól szóló jogszabályi előírásokat kell
alkalmazni.
70. § (1) Ha az  engedély megadására, módosítására irányuló kérelmet a  felügyeleti szolgáltató visszavonja és a  vizsgálat
a kérelem visszavonása előtt elvégzésre került, a megfizetett igazgatási-szolgáltatási díj nem jár vissza.
(2) Az  igazgatási-szolgáltatási díj nem jár vissza, ha az  engedélyező hatóság a  felügyeleti szolgáltató engedélyezése
iránti, a módosítás iránti kérelmet elutasítja.
(3) Amennyiben az (1) bekezdésben meghatározott kérelem visszavonásáig a vizsgálatra nem került sor, a megfizetett
igazgatási-szolgáltatási díj visszatérítéséről az engedélyező hatóság gondoskodik.
VIII. FEJEZET
ZÁRÓ RENDELKEZÉSEK 25. Hatályba léptető rendelkezések
71. § Ez a rendelet 2017. január 1-jén lép hatályba.
26. Átmeneti rendelkezések 72. § (1) E  rendelet hatálybalépésének napjától felügyeleti szolgáltatásba nem beköthető automata nem helyezhető
üzembe.
(2) A (3) bekezdésben megjelölt kivételtől eltekintve, 2017. január 1-től automata kizárólag működő AFE-val felszerelve
üzemeltethető.
(3) E  rendelet hatálybalépésének napján a  41/2014. (XII. 29.) NGM rendelet szerint regisztrált a  felügyeleti
szolgáltatásba nem beköthető automata 2018. január 1-ig AFE felszerelése nélkül is üzemeltethetőek.
Az  üzemeltető e  rendelet hatálybalépésekor üzemeltetett felügyeleti szolgáltatásba nem beköthető automatáról
2016. december 31-ig elektronikusan, az erre a célra rendszeresített nyomtatványon adatot szolgáltat a NAV részére.
Az adatszolgáltatásban meg kell jelölni az üzemeltető nevét, adószámát, illetve az automata regisztrációs számát.
27. Az Európai Unió jogának való megfelelés 73. § (1) E  rendelet a  belső piaci szolgáltatásokról szóló, 2006. december 12-i 2006/123/EK európai parlamenti és tanácsi
irányelv 9. és 16. cikkének való megfelelést szolgálja.
(2) E  rendelet a  belső piaci szolgáltatásokról szóló, 2006. december 12-i 2006/123/EK európai parlamenti és tanácsi
irányelv 15. cikk (7) bekezdése és 39. cikk (5) bekezdése szerinti előzetes bejelentése megtörtént.
Varga Mihály s. k.,
 nemzetgazdasági miniszter


text:
312/2011. (XII. 13.) KE határozata bírák felmentéséről és bírák kinevezéséről.
Az Alkotmány 48. § (2) bekezdése, valamint a bíróságok szervezetéről és igazgatásáról szóló 1997. évi LXVI. törvény
4. § (1) bekezdése alapján, az Országos Igazságszolgáltatási Tanács előterjesztésére
nyugállományba helyezés iránti kérelmére
dr. Nagy Györgynét
2012. április 11-ei hatállyal,
Csánitzné dr. Csiky Ilonát és
dr. Kiss Máriát
2012. május 31-ei hatállyal bírói tisztségéből felmentem.
Csiszárné dr. Kertész Andreát,
dr. Gyurkó Ritát, dr. Kremper Gábort és
dr. Lappints Szabolcsot
2011. december 1. napjától határozatlan időtartamra,
dr. Szrogh Csabát
2011. december 1. napjától 2014. november 30. napjáig terjedő időtartamra
bíróvá kinevezem.
Budapest, 2011. november 18. Schmitt Pál s. k.,
köztársasági elnök


text:
3/2017. (XI. 30.) BM OKF utasítása a hivatásos katasztrófavédelmi szervek adatvédelmi, adatbiztonsági és közérdekű adatok nyilvánosságára vonatkozó szabályzatáról.
A jogalkotásról szóló 2010. évi CXXX. törvény 23.  § (4)  bekezdés c)  pontja alapján, az  információs önrendelkezési jogról és
az információszabadságról szóló 2011. évi CXII. törvény 24. § (3) bekezdésére, valamint 30. § (6) bekezdésére, továbbá a közszolgálati
tisztviselőkről szóló 2011. évi CXCIX. törvény 177. § (4) bekezdésére tekintettel kiadom a következő utasítást:
1. § Az utasítás hatálya
a) a BM Országos Katasztrófavédelmi Főigazgatóságra (a továbbiakban: BM OKF),
b) a BM OKF területi és területi jogállású szerveire (a továbbiakban együtt: területi szerv) és
c) a BM OKF helyi szerveire
[az a)–c) pont a továbbiakban együtt: hivatásos katasztrófavédelmi szerv] terjed ki.
2. § A hivatásos katasztrófavédelmi szervek adatvédelmi, adatbiztonsági és közérdekű adatok nyilvánosságára vonatkozó
szabályzatát az 1. melléklet tartalmazza.
3. § Az utasítás hatálybalépésétől számított 60 napon belül a területi szervek vezetői intézkednek az irányításuk alá tartozó
szerv területi sajátosságoknak megfelelő szabályzat kidolgozására. A területi szabályzatnak rendelkezni kell különösen
a területi adatvédelmi felelős részletes feladat- és hatásköréről, a helyi adatvédelem rendszeréről, valamint a közzétételi
listákkal kapcsolatos feladatokról, felelősségi kérdésekről, továbbá – szükség szerint – a  vízügyi hatáskört és
szakhatósági feladatokat ellátó szervezeti egység elhelyezéséül szolgáló objektumra vonatkozó, a helyi sajátosságokat
tartalmazó, de az  általános adatvédelmi és biztonsági szabályoknak megfelelő adatvédelmi és adatbiztonsági
szabályokról.
4. § Ez az utasítás a közzétételét követő napon lép hatályba.
5. § Hatályát veszti a  hivatásos katasztrófavédelmi szervek Adatvédelmi és Adatbiztonsági Szabályzatának kiadásáról
szóló 1/2016. (I. 7.) BM OKF utasítás.
Dr. Góra Zoltán tű. vezérőrnagy s. k.,
 főigazgató


text:
278/2016. (IX. 15.) Korm. rendelete a Vecsés város külterületén megvalósuló ingatlanfejlesztési beruházással összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12. § (5) bekezdés a), d) és e) pontjában,
a 4.  § tekintetében az  épített környezet alakításáról és védelméről szóló 1997. évi LXXVIII. törvény 62.  § (1)  bekezdés 16.2.,
17. pontjában, valamint a településkép védelméről szóló 2016. évi LXXIV. törvény 12. § (1) bekezdés c) pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A Kormány nemzetgazdasági szempontból kiemelt jelentőségű üggyé nyilvánítja azokat az 1. mellékletben felsorolt
közigazgatási hatósági ügyeket, amelyek Vecsés közigazgatási területén elhelyezkedő, az  ingatlan-nyilvántartás
szerinti 0122/16, 0122/25, 0122/29, 0122/45, 0122/46, 0122/47, 0122/48, 0122/49, 0122/51, 0122/52, 0122/54,
0122/55, 0122/56 helyrajzi számokon nyilvántartott földrészleteken, illetve ezen földrészletekből telekalakítási
eljárások jogerős befejezését követően kialakított földrészleteken megvalósuló ingatlanfejlesztési beruházással
(a továbbiakban: beruházás) függenek össze.
(2) Az (1) bekezdés alkalmazásában a beruházással összefüggőnek kell tekinteni mindazokat a közigazgatási hatósági
ügyeket, amelyek az  (1)  bekezdés szerinti beruházás megvalósításához, használatbavételéhez és üzemeltetésének
beindításához szükségesek.
2. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Pest Megyei Kormányhivatalt vezető kormánymegbízottat jelöli ki.
3. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti közigazgatási
hatósági ügyekben a  szakhatóság – a  hatóság határozatának meghozataláig felhasználható – előzetes
szakhatósági állásfoglalást ad ki azzal, hogy a kérelemhez benyújtott előzetes szakhatósági hozzájárulást a hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
4. § Az 1. § (1) bekezdése szerinti beruházással összefüggésben
a) építészeti-műszaki tervtanácsi véleményt nem kell beszerezni,
b) településképi véleményezési eljárást nem kell lefolytatni és
c) településképi bejelentési eljárásnak nincs helye.
5. § Ez a rendelet a kihirdetését követő napon lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök